गजरों के बीच झांकते गुलाबों से सजा शयनकक्ष, शर्म से सिमटी हुई दुलहन रीतूबेकरारी से अपने दूल्हे की प्रतीक्षा कर रही थी। बार-बार कभी अपनी ओढऩी के कोने को गोल-गोल लपेटती, कभी खोलकर ठीक करती। साफ दिख रहा था कि वह कितनी बेचैन है। बेला-गुलाब की मिली-जुली सुगंध उसे मदहोश बनाए दे रही थी। अनमनी सी वह अपने कमरे का अवलोकन करने लगी। कमरा करीनेसे सजा था, एक कोने में टेबल रखी थी, जिस पर एक गुलदस्ता था। साइड टेबल पर एक तश्तरी में नमकीन और मिठाइयां रखी थीं। उसकी नजरदरवाजे से टकराई, वह भी कलात्मकता से सजा हुआ था।